رحمة الله وبركاته في علبة كوكدور هنا بس مناديل مش اكل. احنا عايزين الوجبة بقى. الحمد لله وكفى وصلاة وسلاما على عباده الذين اصطفى اللهم لك الحمد كله ولك الملك كله وبيدك الخير كله. واليك يرجع الامر كله. لبيك يا ربنا وسعديك والخير كل الخير في يديك
والشر ليس اليك انا بك واليك تباركت وتعاليت. استغفرك واتوب اليك. اللهم صل على النبي محمد وعلى ازواجه امهات المؤمنين وعلى ذريته وال بيته انك حميد مجيد. اما بعد اخواني في الله وقفنا يعني في المرة السابقة عند قصة مؤمن ال ياسين. ووقفنا عند قول الله
وتعالى وجاء من اقصى المدينة رجل يسعى قال يا قوم اتبعوا المرسلين. اتبعوا من لا يسألكم اجرا وهم مهتدون. وما لي لا اعبد الذي فطرني واليه ترجعون. وجاء من اقصى المدينة جه وجاء
لما يعني يكون واحد مسلا آآ داعية جيد لدرس في مسجد والداعية يحصل له مشاكل في الطريق فيبدأوا يسألوا بعض. هو الشيخ جه الشيخ جه اخيرا جه يبقى كلمة جه ديت كان في مشاكل كان في عقبات كان في حاجات في الطريق ولكن وصل ولكن جه ولكن نزل ارض
ولكن ذلك الجندي المخلص لم تقم معركة الحق والباطل وهو غير موجود فيها. يعني عايز اقول ايه؟ عايز اقول انت بقى هتيجي امتى؟ انت بالنسبة لك انت بالنسبة لك انت احنا هنوصل امتى ؟ هتوصل امتى ؟ هتنزل المعركة امتى ؟ او هتوصل لربنا بقلبك امتى ؟ هتوصل للايمان
يا اخواني في الله لو واحد ماشي على الطريق بسرعة مية وخمسين كيلو في الساعة وواحد ماشي بسرعة خمسة كيلو في الساعة. الاتنين هيوصلوا. المشكلة في اللي مش على الطريق اصلا المشكلة في اللي مش ماشي اصلا. المشكلة في اللي مش مواصل. انت على الطريق ولا ما انتش على الطريق. انت حتى لو ماشي دلوقتي على الطريق ولو بسرعة
هادية هتوصل هتوصل في يوم من الايام بازن الله سبحانه وتعالى. ربنا هيفتح عليك و هتنطلق في وقت من الاوقات. ولكن المهم انك انت موجود على الطريق باي سرعة من السرعات. انما المشكلة اللي ما هوش على الطريق ده هيوصل ازاي ده اصلا. ازا كان ما هواش على الطريق. ازا كان ما هواش مواصل السير. وجاء
من اقصى المدينة رجل يسعى هتوصل امتى؟ هتوصل لربنا امتى؟ قلبك هيوصل للايمان امتى؟ هتوصل للبكاء من خشية الله امتى؟ هتوصل انك تقف تكلم الناس عن ربنا من قلبك مش من لسانك ولا من كلام انت حافظه في دماغك. من قلبك انت هتوصل انك تغير على حرمات الله
هتوصل لليقين ان اليقين يبقى في قلبك كالجبال زي الصحابة امتى ؟ هتوصل للمقامات الايمانية اللي في كل اية من ايات القرآن امتى هتوصل امتى ؟ هتوصل امتى انك تبقى جندي من جنود الحق على اي ثغر من صغور الدين؟ امتى هتبقى جندي؟ امتى هتوصل لربنا؟ يا اخوانا مش القضية
انا هوصل امتى القضية ان انا ابقى موجود على الطريق اللي نهايته هو الوصول؟ ان انا ابقى على طريق الدين. يا اخواني في الله انتم دلوقتي بتسمعوا كلام دين؟ بتسمعوا كلام آآ قرآن سنة بتسمع كلام دين؟ ولكن الكلام ده مش هيحطك على الطريق غير لو خرجت
فوق منه اي حاجة. يبقى انت طول ما القضية قضية سماع بس السماع مهم وخطير. ولكن لازم سمعنا واطعنا. لازم بعد السماع ان انا اجي انفز الكلام بقى ازا قيل لكم تفسحوا في المجالس افسحوا يبقى هو جه وقعد يسمع اهو. وادى ودنه وقلبه لكلام الدين. ولكن بعدها واذا قيل انشزوا فانشزوا
النشوز ده اللي هو العلو والارتفاع بقى. انك انت بعد ما سمعت الكلام ما تخرجش تنام. ما تخرجش في اللغو ما تخرجش في اللعب. اخرج طبق اخرج انطلق الى الله. يبقى القضية مش قضية مين ماشي بسرعة مية وخمسين كيلو. ومين ماشي بسرعة مية ومين ماشي بسرعة خمسين. قضية مين ماشي ومين مش ماشي مين على
الطريق ومين مش على الطريق عشان توصل في الاخر لقول الله وجاء اخيرا جه. خلاص جه وبقى على طريق ربنا سبحانه وتعالى وجاء من اقصى المدينة رجل يسعى من اقصى المدينة خدوا بالكم ان ربنا قال اصحاب القرية مش اصحاب المدينة يعني احنا دلوقتي في القرية وربنا قال
وجاء من اقصى المدينة. القضية قضية مسافة كبيرة فعلا. ولكن الراجل ده كان بيعمل ايه؟ ذلك المؤمن ذلك العبد المؤمن اللي ربنا خلف ذكره في القرآن اقصى المدينة اقصى ديت فيها لفظ اقصاء. اقصاء يعني واحد اقصى نفسه عن الواقع. واحد قعد في مكان بعيد عن اي ملوثات ولا
الصراط ولا مكدرات ولا فتن. لما الواقع يبقى كله فتن. وواحد عايز انت ممكن تبقى في قلبك في اقصى المدينة. انت ممكن تبقى في بيت في اقصى المدينة. لانك انت ما لكش دعوة بفتن الواقع. اي مكان فيه فتن انت بتبعد عنه. عايز تنمو ايمانيا في بيئة طاهرة
ما حدش يعرف ينمو ما فيش بزرة لو رمتها على وش الارض هتنبت وهتطلع شجرة. لازم تدفن الاول في محضن تربوي تتربى وتطلع جزور وبعد كده تطلع تواجه الريح والشمس والهوا وتنمو من غير ما حاجة تقتلعها. يبقى ما فيش نمو غير في بيئة طاهرة. ما فيش نمو
وغير في مكان طاهر. اللي فاكر ان هو ما ينفعش حد يبني بيت في حريقة. الحريقة اللي برة ديت حريقة الشهوات والفتن. حريقة القنوات فاسدة والتبرج والاختلاط وو الحريقة دي ايمانك مش هينفع ينمو فيها
لو ما فيش جلسات في بيوت ربنا. لو ما فيش جلسات تعبدية جلسة ضحى. لو ما فيش قيام ليل بينك وبين ربنا. لو ما فيش اعتكاف من كل وقت للتاني للمسجد
لو ما فيش عقوف على كتاب ربنا. لو ما فيش قافلة لباب اوضتك عليك تسمع لك درس ديني. وانت ليس بينك وبين الله احد. لو ما فيش خلوات قلبك قلبك مش هينمو. لازم عشان قلبك ينمو تحطه في بيئة طاهرة. اقصى المدينة. الرجل ده كان متفرغ لحال قلبه مع الله. كان
لصلة قلبه بالله. كان متفرغ لتربية الايمان في قلبه. اللي تفرغ لتربية الايمان في قلبه. او اللي اجتهد على قلبه. او اللي قلبه قلبه طاهر مليان بالايمان لما بينزل الواقع بيعمل بطولات. الاخوة كلها ممكن تكون بتنزل الواقع. ولكن فيه واحد هيجي يكلم شاب
يقول له تعال صل شاب يقوم باصص له كسف ولا يقول له انت ما لك انت عمره ما حد يكلم حد تاني. وفي واحد مهما يحصل انا مكمل وانا مواصل الفرق بين ده وايه
وده ايه ؟ قلبه ان فيه واحد قلبه مليان باليقين. فيه واحد قلبه مليان بالحرقة. فيه واحد قلبه مليان بالغيرة على حرمات ربنا. مش كسفة ولا كسفتين هيرجعوه مش آآ واحد ما استجابش ولا اتنين هيرجعوه. يبقى اذا يا اخواني القضية قضية مين اللي هيقدر ينزل ويواصل؟ مين اللي هيقدر ينزل وربنا
تحالف الواقع باذن الله اللي قلبه مليان ايمان. عايز اقول لك وقفة مع كلمة من اقصى المدينة. يا اخوانا عايزين نحط مبدأ في الواقع. واحنا بنقول لازم نشتغل في الدعوة الى الله واحنا بنقول ان احنا لازم نعمل لدين الله واحنا بنقول ان في وسط المتاهة اللي احنا عايشين فيها. انا ماشي امبارح. واحد مشغل قرآن
قال راديو قرآن كده في الشارع قلت ياه هو لسه في ناس بتسمع قرآن! هو لسة في ناس مش مشغلة قنوات اخبارية ومشغلة كلام تسمعه هو لسة فيه ناس فاكرة ان فيه قرآن وايمان وايات بينات والقلوب محتاجة تسمع كلام ربنا. في وسط الغفلة
الرهيبة اللي المجتمع بيعيشها في هذه الفترة الانشغال الرهيب باحداس ممكن تسعة وتسعين في المية من الناس ليس طرفا فيها وليس بمشارك فيها. للاسف الشديد القلوب مشغولة. ربنا سبحانه وتعالى علمنا
ان احنا لازم ننزل الواقع. لازم ولولا ان احنا لازم ننزل الواقع ما كانش لها لازمة اصلا ان احنا ندي دروس. خلاص كل واحد يشوف له جامع يعبد ربنا فيه وخلاص
لازم ننزل الواقع ولكن ننزل واحنا لابسين النضارة. نضارة الايمان ما نبقاش عاملين زي اللي لابس نضارة كعب كوباية. واتاخد منه النضارة بتاعته. هيمشي ازاي وجعلنا له نورا يمشي به في الناس. الوقت انا عايز امشي في الواقع ده بنور اجيب النور ده منين؟ شوفوا ربنا سبحانه وتعالى في سورة الفجر. اقرأ كده
مقدمة سورة الفجر والفجر. الله! وانت واقف كده تفتكر وانت واقف مسلا في الجماعة الشرعية. بتصلي الفجر بربعين ولا تلات اربع وقلبك عايش بقى مع الملائكة وقرآن الفجر ان قرآن الفجر كان مشهودا. وليال عشر. الله! لو واحد بقى في عشر ذي الحجة بيحج او قاعد هنا في بيت
من بيوت ربنا وقاعد يعبد ربنا والشفع والوتر. الله صلوات الفريضة وصلوات النوافل. والوتر اخر الليل والايمانيات. والليل اذا يسر الله التلت الاخير من الليل والعباد واقفين بين ايدين ربنا بيناجوا ربنا وبيتوسلوا اليه وبيتبتلوا اليه قبل ما
انشق نور الفجر هل في ذلك قسم لذي حيج الله؟ طبعا يا رب. ما فيش واحد عاقل يضيع مواسم العبادة ديت. لا يمكن البداية بداية جميلة نوران هادئة تعبدية رقراقة ربانية. وفجأة تلاقي السورة بتتكلم عن موضوع تاني خالص. الم ترى كيف فعل ربك
بعد ارم ذات العباد. ده احنا فجأة اتنقلنا سوريا وبشار الاسد بيدبح في الشعب بتاعه. ده احنا فجأة اتنقلنا في واقع رهيب. والطواغيت والحكام طواغيت مستعبدين الشعوب بتاعتهم. وبينكلوا سوء العذاب باللي بيقول كلمة الحق فيها. الم تر كيف فعل ربك بعاد. اقرا مأذات العماد
التي لم يخلق مثلها في البلاد. وثمود الذين جابوا الصخر بالواد. وفرعون ذي الاوتاد الذين طغوا في البلاد. فاكثروا فيها الفساد فصب عليهم ربك سوطا عذاب. انا عايز اقول لك ايه
ربنا بيكلمني يعني كان متوقع ان ربنا يقسم بحاجات فيها دعوة وفيها حركة وفيها بذل وفيها تضحية قبل ما ربنا يكلمنا عن الواقع ده اللي عايز شغل وعايز وعايز تضحية ربنا بيكلمني عن العبادة هنا ليه ؟ لانك لو نزلت الواقع ده وانت خالع النضارة ما انتش هتشوف حاجة. ما احناش
شايفين فصائل اسلامية وبتتنازل عن سوابت وخطوط حمراء في الدين. خطوط من اخطر خطوط الدين الحمراء وبيتنازلوا عنها. بكل سهولة يا عم حرق مجلس الشعب يتحرق هنلغي صورة المائدة. هنلغي الامر بالمعروف والنهي عن المنكر. هنلغي الولاء والبراء. هنلغي اقامة الحدود بيتنازلوا عن كل
ثوابت سورة المائدة في مقابل ان احنا نمسك مجلس شعب. يا عم اولع مجلس الشعب. يتحرق كل الكراسي بس انا سوابتي ما تتهزش. هي النصرة هتيجي على ايدي ولا هتيجي من ربنا سبحانه وتعالى. عشان كده دايما القرآن بيقول لك اوعى تخلع النضارة. اوعى لو خلعت النضارة هتمشي زي
في وسط الواقع ده بعد ما ربنا كلمنا بقى عن بشار الاسد وعن الحكام الطواغيت والمجازر اللي عملوها لاهل الحق تلاقي ربنا بيقول لك كلا اذا دكت الارض دكا دكا وجاء ربك والملك صفا صفا. وجيء يومئذ بجهنم. يا عم هو فيه ايه! هو انتم بتكلمونا عن اليوم
عشان تخدرونا لأ عشان نفوقكم عشان نوقف قلوبكم عشان لما تنزل تواجه اهل الباطل تواجه اهل الباطل بقلب عايش مع الدار الاخرة ما هواش عايز كرسي هنا. ما هوش عايز مركز هنا. ما هوش عايز سمرة من سمار الدنيا. ما هوش عايز الغنائم. هيقاتل للنهاية. حتى تنفجر
هزه السالفة كما قال النبي صلى الله عليه وسلم اوعى تخلع النضارة سورة القمر وما ادراك ما سورة القمر سورة القمر نازلة في ايام يعني ايه شعب ابي طالب في حدود الفترة الزمنية اللي كان فيها شعب ابي طالب. انا عايزك تتخيل والصحابة الماية مش عارفين يشتروه
الماية كانت بتتباع زمان زي الاكل. مش عارفين يشتروها ممنوع. القافلة اللي كانت بتيجي كان المشركين بيتلقوها. ما تبيعوش لمحمد ومن معه. واحنا السعر بتاعكم. الطعام مش عارفين يشتروه. سعد ابن ابي وقاص بيقول ذات ليلة. يعني وجد كده في ما بين التراب والطين والحاجات دي حاجة طرية
كده بيقول فاخذتها فوضعتها في فمي ولا ادري الى يومنا هذا ما هي. يعني من كتر الجوع ما هوش عارف هو اكل ايه اصلا. كان ممكن واحد من الصحابة يجيب جلده
بعير ميت يقعد يكحت فيه وبعد كده يطحنه لحد ما يخليه زي البودرة ويحط عليه مية وياكله. ويعني من كتر المجاعة تحملوا كل هذا التحمل. تخيل لما الصحابة ياكلوا ورق شجر ويبقى الاخراج بتاع يعني رجال من هؤلاء كاخراج البعير
وتتقرح شفاه النبي عليه الصلاة والسلام وشفاء الصحابة من اكل ورق الشجر. شعب ابي طالب يا اخوانا كان معتقل. معتقل الشعب. ده معتقل ممنوع دخول اكل او شرب او حاجة فيه لحد اما يستسلموا يا اما يموتوا من الجوع زي الحصار اللي اتعمل على غزة كده من حوالي تلات سنين. معتقل
هذا الشعب معتقل الشعب بكل المجاعة اللي كانت فيه. وبكل الازمات اللي كانت فيه والصغار بيتباغوا من الجوع عند اقدام ابائهم. كل واحد يخرج يدور على اكل لاولاده. ما حدش راضي يبيع له. واللي بيبيع له بيغلي عليه اضعاف مضاعفة. تخيل بقى في هذا الواقع ربنا سبحانه وتعالى يقول
ايه؟ ان المتقين في جنات ونهر في مقعد صدق عند مليك مقتدر ربنا يذكرهم باللحظة اللي هيجلسوا فيها على منابر من نور وعلى عروش موضونة وعلى كثبان المسك ينظروا الى وجه الله سبحانه وتعالى
وهم في الجنة ايه ده يا اخوانا! يعني انا في معتقل وربنا منزل لي اية بيقول لي صبر نفسك بلحزة النزر الى وجهي. يا اخوانا قلوب يا جماعة لو النضارة دي اتخلعت ما عدناش هنشوف حاجة. زي حال كثير من الملتزمين الان. بل كثير من الدعوات والجماعات الان. تحس ان هو
ويتعامل في الواقع ما انتاش عارف فين سوابت الدين يا اخوانا! هو ده الدين! ده دين ربنا! هو ده اللي النبي عليه الصلاة والسلام استحمل تلتاشر سنة في مكة عشان الثواب
الدي والمبادئ ديت يبقى اذا اخي في الله انت هتنزل واقع زي ما قلت لكم المرة اللي فاتت معركة نارية ما بين الحق والباطل. مطلوب انك انت تبقى راجل من رجالة الدعوة
وفيها. طب اسبت ازاي مع فتن الدنيا مع شهوات الدنيا؟ ما انا زيي زي غيري. برضو الشهوات والفتن بتأسر في. طب اسبت ازاي مع مشاكل الدنيا؟ طب اسبت ازاي مع الازمات؟ طب اسبت ازاي لما واحد يكسفني ولا ولا ولا اسبت ازاي ان قلبك يبقى مليان بالايمان؟ ان قلبك يبقى معمور يبقى انت
انت لابس النضارة وانت نازل الم تروا الى صورة الغاشية؟ سورة الغاشية نازلة في عام الحزن عامل حزن ده اللي النبي عليه الصلاة والسلام فيه اللي كان بيحصل للصحابة في الدعوة الجهرية من الاذى والضرب والاعتداء. بقى بيحصل للنبي عليه الصلاة والسلام في عام الحزن. عام الحزن الجديد اللي فيه
ان اللي كان بيحصل للصحابة وهو بيحصل للنبي. مدت ايدهم على الصحابة بقت على النبي عليه الصلاة والسلام. نيلهم من الصحابة بقى كمان نيل من النبي عليه الصلاة والسلام قام الحزن يعني ربنا بيقول آآ هل اتاك حديث الغاشية وجوه يومئذ خاشعة؟ عاملة ناصبة تصلى نارا حامية
من عين آنية ليس لهم طعام الا من ضريع جزاء من جنس العمل. كانوا بيعذبوا الصحابة بالجوع. عشان كده ربنا بيقول لهم في جهنم ليس لهم طعام من ضريع كانوا بيعذبوا الصحابة بالعطش. عشان كده تسقى من عين انية. كانوا بيعذبوا الصحابة وبيتعبوا في تعذيبهم. ربنا قال لهم عاملة ناصبة
في اشغال شقة مؤبدة في جهنم والعياز بالله. زي ما كان في اشغال شاقة مؤبدة في الدنيا. من اجل حرب دين ربنا هيبقى في اشغال شقة مؤبدة في جهنم والعياذ بالله
كل ده بيقول لك مدى الواقع الرهيب اللي الصحابة كانوا عايشين فيه. مدى المعاناة اللي كانوا عايشين فيها. انا عايزك بقى تتخيل في الواقع ده ربنا بيكلم الصحابة بيقول لهم ايه ؟ وبيكلم الصحابة بيقول لهم يقولوا للناس ايه ؟ افلا ينظرون الى الابل كيف خلقت؟ الله! في
اتوقع ده يا رب في عامل حزن دهو يا رب في المشكلة ده يا رب في التعذيب دهو يا رب في الاذى دهو افلا ينظرون الى الابل كيف خلقت اقف كده وسبح والى السماء كيف رفعت الله اكبر. والى الجبال كيف نصبت. والى الارض كيف سطحت. يعني في وسط
لازم قلبك يعيش مع الله ومع الدار الاخرة. يعني ايه ما لناش دعوة بالواقع؟ لأ. انت لازم تنزل الواقع بس وانت لابس النضارة اوعى تخلع النضارة اوعى النبي عليه الصلاة والسلام في وسط غزوة الاحزاب وفي وسط الاهوال بتاعة غزوة الاحزاب اتشغلوا عن صلاة العصر فاذا
رسول الله صلى الله عليه وسلم يقول ملأ الله قبورهم نارا شغلونا عن الصلاة الوسطى. يا رسول الله في وسط المعركة ده ايه افتكر العبادة لان من غير عبادة مش هنشوف. الرؤية هتوه وهتبقى زيك زي اللي انت بتحاربهم. هيبقى زيك زي البعاد عن ربنا سبحانه وتعالى. ما عدتش شايف
انما مؤمن قال ياسين لما نزل بعد هذه العبادة وبعد الصلة بالله وبعد النضارة الايمانية نضارة الربانية ملبسها نزل عمل بطولة من البطولات ربنا فتح على ايده. نزل دخل على سكاكين وسيوف ما خفش. نزل واجه الناس وقف وشهم كلهم وما خافش. نزل لقى
معارضة وتهديد وما خافش. نزل قتل وبعد ما مات قال يا ليت قومي يعلمون ليه؟ لان الايمان راسخ في قلبه. النور متمكن متمكن من قلبه عشان كده يا اخواني النبي عليه الصلاة والسلام بعد غزوة احد والقتلى لسة جسسهم تحت الجبل والمشركين لسة ما امشوش. النبي بيقول للصحابة عليه الصلاة والسلام
فوق الجبل اصطفوا حتى اثني على ربي. هو ده وقت ان احنا نصلي او وقت ان احنا نتوجه الى الله. ده وقت ان احنا نصطف للصلاة وندعي والله وندعي ربنا ونتوجه الى الله ونثني على الله. اوعى تفقد صلتك بالله. اوعى تفقد اتصالك بالله. عشان كده يا اخواني
لما نسمع وجاء كان ممكن ربنا يقول وجاء رجل يسعى. قال يا قومي اتبعوا المرسلين اتبعوا من لا يسألكم. انما ربنا بيديك في الاول مفتاح هذه البطولة اقصى المدينة يعني واحد بيقصي نفسه عن الواقع لفترة او لمدة او في بعض الاوقات
والاوقات يعني له ورد قيام ليل ورد جلسة ضحى له اوراد عبادة وايمانيات يقصي نفسه عن الواقعة فيها خالص من اجل ان يتصل بالله. ومن اجل ان يستجلي نور الايمان في القلب وجاء من اقصى المدينة رجل رجل يسعى. قال يا قوم اتبعوا المرسلين
وجاء من اقصى المدينة رجل يا اخواننا يعني القضية قضية يعني انت راجل جاء راجل لما كان راجل وصل جه انت ليه؟ انت ما سألتش نفسك انت ما بتوصلش ليه؟ ما سألتش نفسك منسوب الايمان مش في ازدياد في قلبك ليه؟ ما سألتش نفسك الغيرة على حرمات ربنا مش في ازدياد في قلبك
سألتش نفسك ما فيش ترقي ايماني في حالك وعلاقتك بالله ليه ؟ وجاء من اقصى المدينة رجل راجل اخوانا احنا معظمنا للاسف الشديد واقف في النص لا تقدر تقول ان جندي من جنود الحق ولا تقدر تقول انه انسان فاسد وضل. لا تقدر تقول ربنا سبحانه وتعالى قال واسألهم عن
عن القرية التي كانت حاضرة البحر اذ يعدون في السبت يبقى ربنا قال لك ان في ناس معتدين فاسقين فاسدين معتادين على حرمات الله سبحانه وتعالى. دول ناس معتادين على حرمات ربنا. بعدها ربنا يقول لك ايه؟ لما تعظون قوما الله مهلكهم؟ او معذبهم عذابا شديدا
بالك ان اللي قاله الجملة ديت الصورة واضحة جدا عندهم. هو بيقول لهم لما تعظون قوما الله مهلكهم او معذبهم. عارفين ان الذنوب معناها ان في عقوبة نازلة عندهم مفاهيم ايمانية واضحة. يعني اللي قالوا الكلمة ديت يعني ما تتوقعش انهم كانوا ناس فاسدين. لان ما فيش واحد عاصي بيفهم الكلمة دي والا ما كانش
فربنا الكلمات دي يا اخوانا كلمات ناس شكلها شكل ملتزمين. سمتها سبت ملتزمين. غالبا معزمهم كانوا مربيين دقونهم. غالبا معزمهم كانوا مرتاحين ومنقبات وبيقول لك لما تعظون قوما الله مهلكهم او معذبهم عذابا شديدا؟ قالوا معذرة الى ربكم ولعلهم
اتقون يبقى اذا الواقع فيه تلات انواع من الناس. ناس فصلوا للحق. بقوا جنود من جنود الله في الارض. زي من قال يس كده. راجل ربنا سماه راجل. وناس فصلوا للباطل. اذ يعدون في السبت. وناس كويسة مش وحشة
ممكن يربي دقنه ما فيش مشكلة. ممكن تلبس لها نقاب. ايه القضية. ممكن ولكن ما بيقفش مع الحق. ما بيشاركش في معركة الحق والباطل كتير قوي من العلماء سأل الناس دي راحت فين؟ في الاخر ربنا انجى الذين ينهون عن السوء واخذ الذين ظلموا عذاب بئيس. طب الناس
اللي كانت لا مع دول ولا مع دول راحوا فين. الناس اللي ظاهرها كويس وظاهرها حلو وظاهرها محترم. وظاهرها بتتكلم كلام دين حلو وتسمع كلام حلو ولكن ما هياش في المعركة حقيقة ما هماش جنود. حقيقة مش واقفين على الثغور. الناس دي راحت فين؟ الايات دي في سورة الاعراف
في نفس سورة الاعراف ربنا اتكلم عن ناس. جم يوم القيامة لقوا نفسهم لهم في الجنة ولهم في النار. لا هم مع اهل الحق في الجنة والامة مع اهل الباطل في النار. لا هم مع الصالحين المصلحين في الجنة. ولا هم مع الفاسدين المفسدين في النار. لقوا نفسهم فين
ربنا بيوصف لك مشهد اللي حاول ان هو يعني قنع ببعض الامور كده واتهيأ له ان هو ايه يعني يعني ان هو كده خلاص كويس وان هو كده مش مطلوب منه اكتر من كده. وان ما كانش مطلوب منه انه يخوض معركة الحق. عشان كده مع قصص الانبياء في سورة الاعراف. ربنا يقول لك والذين
والذين معه يعني ناس مع الدين. مش قضية ان انا شكلي شكل دين. القضية ان انا مواقفي مع دين ربنا. مواقفي نصرة لدين ربنا قلت لكم يا اخواني القضية ما هياش سهلة. مفهوم الدين الحقيقي مفهوم ابعد ما يكون عن فهم عموم الناس للدين. الدين يا اخوانا مش
معناه ان انا ربيت دقني وان انا عملت كذا وعملت كذا. الدين معناه ان انا انصر الاسلام. الاسلام معناه ان انا انتمي له وابقى معه في كل قضى يوم وقفه. فربنا سبحانه وتعالى يقول لك ايه؟ ونادى اصحاب الجنة اصحاب النار. ان قد وجدنا ما وعدنا ربنا حقا. فقال وجدتم
ما وعد ربكم حقا. اصحاب الجنة واصحاب النار دلوقتي الخمسين الف سنة خلصوا بقى. دلوقتي يوم القيامة خلص يا اما احنا الوقتي خلاص في نهاياته. لو كنا احنا لسة في اول يوم
في الجنة واول يوم في النار. ودول ناس سبقوا هنا ودول ناس سبقوا هنا. الله! يعني كده ارض المحشر بتفضى بقى. يعني المفروض ان احنا لما نبص على ارض المحشر ما عدناش نشوف حد
ما عدناش نشوف ساكن فيها خلاص. القضية خلصت والحساب خلص. والتفويج النهائي تم. ربنا يقول لك نادى اصحاب الجنة خلاص دخلوا الجنة وتنعموا بصحبة النعيم اللي فيها. اصحاب النار دخلوا النار وشقوا بصحبة العذاب اللي فيها. ان قد وجدنا ما وعدنا ربنا حقا. انتم كنتم
بتشككونا في طريقنا في الدنيا. وكنتم بتشوهوا صورتنا. وكنتم بتخوفوا الناس ان هي تقف مع دين ربنا. وكنتم بتشككونا في السكة اللي احنا احنا ماشيين فيها. وكنتم بتقولوا ان احنا متشددين وو ان قد وجدنا ما وعدنا ربنا حقا. احنا لقينا كل وعد ربنا وعده لنا
حق. احنا لقينا القصور والانهار حق. لقينا النظر لوجه الله حق. انتم لقيتم الليحموم والغسلين والصديد حق. انتم لقيتم زنازين والسحب على الوجوه ومقامع الحديد حق ان قد وجدنا ما وعدنا ربنا حقا. فهل وجدتم ما وعد ربكم حقا؟ قالوا نعم
لو عصرنا كلمة نعم اللي خارجة من اهل النار هتنزل مرار الدنيا كله. هتنزل الم الدنيا كله. قالوا نعم. فاذن مؤذن بينهم اللعنة الله على الظالمين. الذين يصدون عن سبيل الله. زي العلمانيين لما بيعملوا الوقت كده ويبغونها عوجا. مش عايزين حد يمشي على الطريق
المستقيم وهم بالاخرة كافرون. اسمع بقى وبينهما حجاب. فيه حجاب بين الجنة وبين النار. زي ما كان فيه حجاب بين اهل الطاعة واهل المعصية في الدنيا اهل الطاعة ما كانوش راضيين يبصوا للمعاصي. ولا للشهوات ولا للفتن وكانوا بيبعدوا عن اي مكان فيه شهوات وفتن. لان هم كانوا خايفين قلوبهم تتأثر
واهل المعصية كانوا عايشين في حجاب. رافضين يسمعوا دين. رافضين يدوا ودنهم لكلام الدين. رافضين يشوفم. رافضين يبصوا على طريق ربنا وبينهما حجاب وعلى الاعراف رجال. الله الله الله الله! اعراف ايه! هو لسة فيه حد في ارض المحشر! هو ارض المحشر ما فضاتشي
مش المفروض ان كل الناس دلوقتي بقت هي في الجنة يا في النار تفاجأ ان لسة فيه ناس واقفة في ارض في ارض القيامة على جبل اسمه جبل الاعراف يروا منه الجنة والنار
يعني فيه تفويج اولي في يوم القيامة ان الناس بتبدأ تتصنف بقى تارك الصلاة مع بعض. الصوابين مع بعض الزناة مع بعض. المتبرجات مع بعض اللي مشيوا ورا امهات المؤمنين مع بعض. الدعاء مع بعض. اللي حاربوا الشريعة مع بعض افواج. وفي تفويج نهائي بعد العرض على الله. بعد العرض
على الله التفويج النهائي المصيري. يا للجنة يا للنار. انا عايزك تتخيل رعب واحد. وهو داخل يعرض على الله. شايف واحد خارج بيقولها قوموا اقرأوا كتابي اني ظننت اني ملاق حسابيا. فهو في عيشة راضية في جنة عالية. قطوفها دانية. كلوا واشربوا هني
وشايف واحد تاني بيتقال عليه خذوه فغلوه. ثم الجحيم صلوه سبعين الف ملك بيبتدروه. يسحبوه على وجهه الى النار. بعد ما يسلسلوه في السلاسل انا عايزك تتخيل واحد داخل يعرض على الله خرج لا الجنة ولا النار. اوبال خرج على فين على جبل الاعراف يعني ايه؟ لكان في الدنيا
مع اهل الحق اللي راحوا الجنة. ولا كان في الدنيا ماشي مع اهل الباطل اللي راحوا النار. زي دي سكة مصر ودي سكة اسكندرية. فواحد مشي في النص لا وصل مصر ولا وصل اسكندرية. لا عاش على طريق الصحابة عشان يبقى مع رجال الحق في الاخرة في الجنة وفي الفردوس. ولا عاش
واحد ضايع محارب لدين ربنا. واحد واقف في النص. واقف في النص شعاره لو كويس يقول لك لما تعظون قوما ما هي ضاعت ضاعت. ما هي ناس ضايعة ممكن فاهم ولكن ما هوش مشارك. ما هواش جندي من جنود الحق. في الاخر لا لقوا نفسهم في الجنة. ولا لقوا نفسهم في النار. وبينهما حجاب
وعلى الاعراف رجال يعرفون كلا بسيماهم. شايفين دول وشايفين دول ونادوا اصحاب الجنة ان سلام عليكم لم يدخلوها وهم يطمعون يدخلوا الجنة باي طريقة. واذا صرفت ابصارهم تلقاء اصحاب النار. جبل الاعراف ده يا اخواننا
ده اخطر مكان ممكن يقف فيه امسال هؤلاء الناس عشان يتأدبوا مع اللي هم عملوه. ان هم ما فصلوش لطريق الحق. ان هم ما وصلوش لدين ربنا. انهم ما فصلوش للجندية لنصر الدين ربنا. جبل الاعراف ده واحد واقف قاعد يشوف افراح اهل الجنة ونعيمهم وسعادتهم
ويشوف عذاب اهل النار وشقوتهم وعذابهم والعياذ بالله. فواحد هو كان في الدنيا مش قادر يفصل ويعمل اعمال اهل الحق اللي بنقرأها في القرآن. زي عمل مؤمن قال يسيب. فما كانش قادر يفصل فهو واقف على جبل الاعراف يندم مليون مرة ان هو ما فصلش. ان مؤمن قال ياسين اهو
اهم والناس اللي عاشوا عشان دين ربنا اهم. واللي ضحوا عشان دين ربنا اهم. يا ريتني كنت معهم. يا ريتني عملت افعالهم. يا ريتني عشت على طريقهم. يا ريتني نهجت نهجهم. يا ريتني كنت راجل من رجالة الدين في الارض. يا بختهم النهاردة واقف على جبل الاعراف اللي ما رضاش
يفصل يشوف بقى اللي فصله للحق فين واللي فصله للباطل فين؟ واذا صرفت ابصارهم يعني وهم واقفين كده قاعدين يبصوا لاهل الجنة ويقولوا سلام عليكم السلام عليكم يا اخوانا. احنا كنا معكم. وكنا بنشوفكم في دروس. وكنا ساعات واحنا ماشيين كده بنتفسح
على المشاية نلاقيكم ايه ؟ نازلين تكلموا الشباب في كل حتة. ندعي لكم من قلوبنا ونقول ربنا يسبتكم يا رب. ونكمل الفسح بتاعتنا تاني. سلام عليكم لم يدخلوها وهم يطمعون. واذا صرفت ابصارهم تلقاء اصحاب النار. صرفت يعني غصب عنه. تلقاء فيه
يعني هو حاجة معينة حصلت على الناحية التانية افزعت قلوبهم. عشان كده صرفت ابصارهم بضمير الجمع. يعني حاجة يعني ايه يعني كلهم في نفس واحد. كلهم في لحظة واحدة يبصوا على وجبة من وجبات النار والعياذ بالله. واذا صرفت ابصارهم تلقاء اصحاب النار. قالوا ربنا
فلا تجعلنا مع القوم الظالمين. يا اخواننا وجاء من اقصى المدينة رجل راجل. يبقى اللي بيمشي في النص ما بين الحق والباطل اللي فاكر ان القضية ان انا بقيت انسان كويس بيني وبين نفسي. ومشيت جنب الحيطة وخلاص. انما ما كنتش جندي من جنود الدعوة. او جندي من جنود الجهاد
قاسي او جندي من جنود الجهاد التربوي والدعوي او جندي من جنود نصر الدين ربنا في اي ثغر من الثغور؟ هو فاكر ان هو كده خلاص ايه المشكلة؟ ما انا كنت انسان كويس بيني وبين نفسي. وشايف الصح صح وشايف الغلط غلط. يفاجأ يوم القيامة انه لا جه مع المجاهدين اللي نصروا دين ربنا
ولا جه مع المفسدين اللي حاربوا دين ربنا والعياذ بالله. وجاء من اقصى المدينة رجل. يبقى مين اللي هييجي؟ مين اللي هيوصل للرجالة الراجل هو اللي هيوصف. الراجل منكم هو اللي ايمانه كل يوم هيبقى ازيد من اليوم اللي قبله. اللي عنده رجولة في المعاملة مع الله. اللي عنده رجولة في تربية قلبه
اللي عنده رجولة في تلاوة القرآن. اللي عنده رجولة في تلاوة كتاب الله. اللي عنده رجولة في قيام الليل. اللي عنده رجولة في الصيام وفي العبادة. اللي عنده رجولة شهر الله المحرم اللي احنا فيه ده الشهر ده فضل صيامه على صيام سائر
سنة زي فضل قيام الليل على باقي الصلوات كلها النوافل. يعني انا عايزك تتخيل ان النبي عليه الصلاة والسلام يعني قال لك ان افضل شهر اللي في الصيام بعد رمضان هو الايه؟ هو شهر الله المحرم. حتى هو الشهر الوحيد اللي نسب الى الله. شهر الله عشان كده بعض العلماء حتى زي الحسن البصري قال لك
انه محرم افضل من رمضان. قالوا ليه؟ قال لهم الشهر الوحيد اللي نسب الى الله. اللي ربنا نسبه لنفسه شهر الله المحرم. المقصد يا اخواني ده دي يعني نقطة عابرة
ولكن انا عايز اقول لك اللي عنده رجولة في العبادة. اللي عنده رجولة في الاجتهاد على قلبه. اللي عنده رجولة في قيام الليل ده هو اللي بيوصل هو ده اللي بيجي في الاخر بقى. وجاء من اقصى المدينة رجل يسعى. رجل يسعى. ده بيسعى في ايه؟ ده بيسعى في الاصلاح
ده بيسعى في الدعوة ده بيسعى في نشر الهداية. في سعي تاني ذكر برضه مع اهل الحق في القرآن. واما من جاءك يسعى وهو يخشى ده ده ابن ام مكتوم وهو رايح للنبي عليه الصلاة والسلام. عايز قلبه يتربى. عايز النور يجي في قلبه. عايز قلبه يلقط. عارف اللي بيدور عربية
ما بتضرش. طب دور تاني ما بتدورش. طب تالت وايه ودوس على البنزين كده. برضه ما بتدورش. هتلقط في اي لحزة من اللحزات. اهو واحد عايز قلبه يلقط عايز الجزوة بتاعة الايمان في قلبه تلقط والايمان في قلبه ينتقد وينور اما من جاءك يسعى وهو ايه وهو يخشى يبقى ازا
يا اخواني اهل الايمان واهل الحق لهم نوعين من انواع السعي. كل واحد من اهل الايمان واهل الحق له نوعين من انواع السعي. السعي الاولاني سعي عشان النور ييجي في قلبك. عشان نور الايمان يملى قلبك. عشان جزوة الايمان تتقد في قلبك. والسعي التاني. السعي
كان النور اللي جه في قلبك ده بقى ينشر في الدنيا كلها. السعي من اجل نشر الهداية. السعي من اجل نشر النور. يا عم الكلام اللي انت بتقوله ده. تسعين في المية
مين اللي بيسموا ملتزمين؟ الجهدين دول مش موجودين في حياتهم. جهد الجهد على قلبه من اجل تحصيل الايمان جهد على الناس من اجل نشر الايمان. يعني احنا بنتكلم يا اخوانا في الوقت جهود يعني الهمم ضعفت يا اخواني. الواحد من سنين بقى يعني هو لسه ملتزم
وهو بعد ما التزم بكزا سنة كان فيه همم يا اخواني من اجل الوصول الى الله. كان فيه همم من اجل اصلاح القلوب. كنت تقابل اخوة قضية حياتها كلها قلبها. هو
متفرغ لقلبه. كنت تقابل اخوة قضية حياتك كلها ازاي يتعلم الدعوة عشان ينصر دين ربنا. كنت تقابل اخوة مشغولة. ازاي تتبنى؟ وازاي تنشر الهداية لكأن الاخوة اصبحوا غافلين. لكأن الملتزمين اصبحوا غافلين. احنا الوقتي كل شوية نجيب اخ من على الحبل. عارف الام
اللي وهي بتطبخ يصوتوا يلحقوا ابنك على حبل الغسيل تروح تجيب الولا من على حبل الغسيل. كان هيقع يضيع نفسه. كل شوية نجيب اخ من على حبل الغسيل. اخ وينتكس وهيكلم بنت وحد يروح يجيبه يجيبه يجرجره تعال يا ابني انت هتودي نفسك في داهية. عما يبدأ يفوق ويقول ايه اللي انا كنت بعمله في نفسي ده! اخ
تاني هيقع في فتنة. اخ تاني هيقع في شهوة. اخ تاني هيقع في شبهة. كل شوية قاعدين نجيب اخ من على حبل الغسيل. المفروض فين الرجال؟ اللي بينصروا دين ربنا
وجاء من اقصى المدينة رجل يسعى. يبقى ازا فيه نوعين من السعي. فيه نوعين من السعي. مطلوبين من كل واحد عشان يبقى راجل ملتزم عشان يبقى راجل قرآني رباني. السعي الاولاني السعي من اجل ان النور ييجي. من اجل ان النور ييجي في قلبك. من اجل ان قلبك ينور يا اخواني. قال تعالى
الله نور السماوات والارض. الطبري بيقول لك يعني الله هادي اهل السماوات والارض. الله اه لما تقعد كده بقى وانت قاعد لوحدك وقاعد مكتئب ومهموم. يا رب انا الايمان في قلبي ضعيف. يا رب انا مش قادر على قلبي. يا رب انا قلبي مذبذب. ما بين
النور وما بين الضلمة يا رب اعمل ايه ؟ وتفتكر الله نور السماوات والارض. تقوم قايم متوضي ومصلي ركعتين تستغيس بربنا في كل سجدة تقول له يا نور السماوات والارض املأ قلبي من نورك. يا من انرت قلوب الصديقين في السماوات والارض. املأ قلبي من هديتك
يا رب يا اخوانا الله نور السماوات والارض. بعد كده ربنا يوصف لك قلب. ربنا نوره. قلب ربنا ملاه من نوره. فيقول لك مثل نوره لما النور ده دخل في قلب عبد من العباد كمشكاة اللي هي الصدر ده هو بقى الصدر اللي ايه؟ اللي بيحفظ النور ويملى النور سيدنا موسى سمع من ربنا
كلمة كلا انني معكما كلا بعد عشر سنين يقف او بعد سنوات كثيرة يقف البحر قدامه فرعون وراه يتدبحوا يقول كلب الا ان معي ربي الكلمة فضلت في قلبه نور المعنى ده. فضل في قلبه سنين. انت الوقتي ممكن تسمع كلمة في الدرس ده ولا في اي درس ولا في اي حاجة
تأسر في قلبك. هل بعد عشر سنين ممكن تتعرض لامتحان في الكلمة دي وتنجح؟ بعد عشر سنين النور ده يفضل في قلبك؟ احنا قلوبنا يا اخوانا عاملة زي الشوال المسقوب اللي كل ما تملاه مية المية تخرج من كل ناحية. ثقوب الشهوات والاهواء والفتن مبوظة قلوبنا. النور ما بيتجمعش
في لبنان للاسف الشديد المشكاة بتاعتنا مفوتة. كمشكاة فيها مصباح. المصباح ده اللي هو الفطرة. اللي تحول الليل لصباح المصباح في زجاجة. الزجاجة كأنها كوكب دري. الزجاجة اللي هي القلب. القلب اللي زي الزجاج الرقيق المنور اللي ما بيعكسش النور
اللي بيحجبوا والكوكب الدري اللي اشد نورا من الشمس. الشمس يقول لك نورا بيغيب وبيجي. الكواكب الدرية اللي نورها في السماء مستمر لا لا تغيب. ابدا عن السماء انا عايزك تتخيل ان فيه ناس قلوبها كده. النور ده يا اخوانا المصباح ده يا جماعة النور الداخلي القلبي اللي في الصدر
واللي في الفطر دهو النور ده فيه ناس ضحت بعمرها عشان توصل له. فيه ناس جاهدت بعمرها عشان توصل له. من يومين نايم وانا قاعد افكر في قصة سلمان فارسي قعدوا يقول لك احنا ليه مش زي سلمان؟ سلمان وهو بيلف الارض كلها عشان النور ده وييجي. عشان يدور على هزا النور، عشان
بتوقد من شجرة دي. يوقد عشان الليقات ده يحصل. عشان الاضاءة الداخلية دي تحصل. عشان النور يملى قلبه واحد بيلف الدنيا كلها. ابوه راجل زو اموال وعقارات. يعني شاب مليونير يعني. يعني شاب الدنيا دي كلها قدامه. وشاب
وله مركز ديني ومركز دنيوي وابوه يأيده بالسلاسل عشان ما يهربش يعني واحد ربط مستقبله بانه يوصل لربنا واحد ربط مستقبله ان النور ده ييجي في قلبه لا رضا يتجوز ولا رضا يسعى لاي شيء من اشياء ليه؟ مستني ان الاول النور ييجي مستني انه يوصل. واحد
مستقبله بان النور ييجي في حياته. وحيد في الارض ما فيش معه حد. ما حدش معه بيسنده. ما فيش صحبة في مسألة التربية القلبية يقعد يكلم الاخوة والملتزمين ما حدش مشغول بالتربية القلبية. مضطر انه ينشغل بحال قلبه لوحده. مضطر انه يكمل لوحده. ما فيش حد بيعينه. ما فيش حد
اللي بيساعده ويلف في الارض واليهود ياخدوه يأسروه يستعبدوه. ويبقى عبد عشان يوصل للنور. لحد ما يلقى النبي عليه الصلاة والسلام في المدينة المنورة لان الصادق ربنا بيوصله. اللي قلبه مليان شوق لانه يوصل للنور. ربنا هيملى قلبه بالنور. وما كان الله ليضيع
ايمانكم الاية اللي وانت تعبان في ليالي كتير وحاسس ان الايمان اللي في قلبك ممكن يروح. وحاسس ان المشاعر الايمانية اللي جواك ممكن وسط الفتن وعدم وجود صحبة وعدم وجود حد يتعهدك ويتابعك. ممكن يروح تفتكر وما كان الله ليضيع ايمانكم. ربنا مش هيسيبك. ربنا مش هينساك بس
وانت صادق لو انت مثابر ومصابر. سلمان يا اخواننا النموزج الغريب ده الصحابة رضوان الله عليهم رضي الله عنهم اجمعين الصحابة رضي الله عنهم اجمعين يعني قعدوا سنة كاملة في دار الارقم معسكر مع قيام الليل. ليه؟ عشان النور ييجي
سنة السنة دي حد مننا عاشها. السنة دي حد مننا دخلها؟ السنة دي حد مننا عاش المعاني بتاعتها. السنة بتاعة دار الارقم دا ايه؟ عشان النور يجي في لما بسمع قول الله انزل من السماء ماء اللي هو ماء الحق اللي هو معاني الحق. كل قطرة من قطرات الماء ديت معنى من معاني النور في القلب
فسالت اودية بقدرها. الاودية اللي هي القلوب قلبي وقلبك وقلبك وقلبك. كل واحد مننا قلبه له سعة في المعاني الايمانية. فسالت بقدرها كل قلب له قدر. احتمال لمعاني الايمان. فيه واحد قلبه شرب خمس معاني من معاني القرآن. واحد قلبه شرب معنى واحد بس نور له حياته
واحد قلبه شرب الف معنى. واحد واحد انت قلبك ساعته الايمانية قد ايه. معاني النور في قلبك قد ايه. قبل ما قلبك يتوزن على الميزان. لو انت وزنت قلبك الوقتي سقل الايمان في القلب قد ايه ؟ معاني النور في قلبك قد ايه ؟ يا اخواننا
مشهد سيدنا ابراهيم عليه الصلاة والسلام. وهو سايب الدنيا واللي فيها جن عليه الليل. رأى كوكبة سايب الدنيا وسايب الوطن وسايب البلد وسايب الناس. وعايز النور في حياته وعايز النور ده يملأ قلبه وعايز النور ده يملأ حياته. فلما جن عليه الليل سايب الدنيا كلها لا طعام ولا شراب ولا نوم
من اجل ان النور ده ييجي في حياته رأى كوكبة. هذا ربي ما ينفعش لا احب الافلين. لما رأى القمر بازغا هذا ربي ما ينفع لان لم يهدني ربي لاكونن من القوم الضالين. رأى الشمس بازغة دي تنفع ما تنفعش. يا قوم اني بريء مما تشركون
اني وجهت وجهي للذي فطر السماوات. قعد الجهاد دهو كله عشان يوصل لنور وجهت وجهي. عشان يوصل توحيد الوجه على الله. عشان يوصل لنور ان حياتي ما لهاش مقصد غيرك يا رب. ان حياتي ما لهاش وجه غيرك يا رب. انت مستعد تجاهد عشان النور قد ايه
عزير دفع مية سنة من عمره عشان يوصل لنور اعلم ان الله على كل شيء قدير. ميت سنة من عمره عشان نور واحد بس ينور له سيدنا سيدنا يوسف في السجن عشر سنين عشان نور ارجع الى ربك. انا ما فيش في قلبي غير ربنا. وما حدش هيخرجني من هنا
غير ربنا ولو كان ملك البلاد نفسه. يا اخوانا النور ده الصالحين دفعوا فيه قد ايه؟ لما سيدنا داود كان يمكث على رؤوس الجبال من فجر لحد المغرب يا جبال اوبي معه. يقول لك اوبت الابل ازا صارت من الفجر حتى الغروب. يفضل يسبح ربنا اتناشر
او اربعتاشر او ستاشر ساعة متواصل. ليه؟ يا اخوانا طلاب النور جهدهم قد ايه عشان النور يجي في حياتهم. عشان النور يجي في احوالهم سيدنا واذ قال ابراهيم رب ارني كيف تحيي الموتى. عايز تشوف ايات ليه يا ابراهيم؟ عشان النور ييجي. عشان النور يزيد. عشان النور يوصل
اعلى مدى من النور يمكن ان يسجد ان يسكن قلب انسان. لما جبريل عسر صدر النبي عليه الصلاة والسلام قبل ما يقول له ولا اية قرآن الصدور دي الضلمة اللي جواها لازم تتعصر. الشهوات اللي جواها لازم تتعصر. المشاكل اللي جواها لازم تخرج برة. عشان نور القرآن لما يدخل يلاقي مشكاح
حافظة للنور. النور لا يتفتت لما سيدنا ابراهيم طلب من الله سبحانه وتعالى رب ارني كيف تحيي الموتى. قال اولم تؤمن؟ قال بلى. ولكن ليطمئن قلبي. لسة كل ده كمان. اومال اطمئنان القلب ده ايه ؟ ده
في سماوية علوية رهيبة. قال فخذ اربعة من الطير هات هدهد على طاووس على نعامة على حمامة اي حاجة اي اربع طيور. فصرهن اليك بص لهم كويس كده وادرس تفاصيل كل حاجة فيهم. ثم اجعل على كل جبل منهن جزء اقطع كل طير عشرين حتة. بقى عندك تمانين حتة اطلع
بقى على تلاتين اربعين جبل كل جبل حط لك عليه حتة ولا حتتين. ثم ادعهن يأتينك سعيا كل طير بكامل تفاصيله بكامل بكامل اجزاءه فسبحان الله القدير. فسبحان الله الخالق العظيم. فسبحان الخالق البارئ المصور سبحانه وتعالى. يعني انا
عايز اقول لك طلوع الجبال ده يعني احنا معنا اتنين من اخوانا كنا في عمرة كده من سنتين حاولوا يطلعوا جبل احد كانوا هيموتوا فيها كانوا هي والطلوع مشقة وطلوع ما هماش عارفين ينزلوا. انا عايز اقول لك يعني ايه عشرين تلاتين جبل يطلعوا وينزلوا. يا رب يعني يعني كل الوقت ده طب ما كان يتوفر في الدعوة لك
يا اخواني لو انت النور ده جه في قلبك هتدعو الى الله بقلب تاني. هتدعو الى الله ساعات تلاقي اخ يقف يكلم مجموعة من الشباب وهو ما عندوش فصاحة وما عندوش ولكن قلبه مليان فصاحة يأسر فيهم كلهم. احد اخوانا بيقول واقف قدام مجموعة من الشباب ما هوش عارف يعمل ايه. هو عايز يقول لهم يلتزموا ما هوش عارف
فجأة قام معيط بسبب البكاء بتاعه ده اربعة منهم التزمه من غير ما يتكلم. ولكن الصدق اللي في قلب الداعي الى الله سبحانه وتعالى الصدق اللي في قلب العام لدين الله سبحانه وتعالى. يعني احد اخوانا
كان يحدثني احد اخوانا كان يحدثني يعني كان جاي لهم احد الدعاة في ندوة من الندوات في كلية من الكليات المشهورة بالفساد الشديد جدا. بيقول الداعية بنكلمه في التليفون لسه له ربع ساعة ويجي. وهم بيبصوا على المدرج لقوا اتنين طلبة اللي قاعدين جوة المدرج. اتنين طلبة بس. بيقول وقفنا الناس
قلت طب هنعمل ايه؟ ده انا يعني يعني منزر صعب جدا. طب نعمل ايه؟ قال لهم ربنا قال القى عصاك. نلقى عصانا وما لناش دعوة بالنتيجة. ننزل نكلم الشباب الشباب اللي واقف بعيد عن ربنا ومش عايز يحضر يسمع دين ده. ننزل نتكلم معهم فالكل استصعب انه ينزل يتكلم في هذا المكان يعني مكان مشهور جدا يعني
يصل يعني شهرته الى درجة الزنا والعياذ بالله. فبيقول نزل معه واحد ويعني يعني يعني حاجة بسيطة يعني من الناس اللي نزلت ونزل بدأ يتكلم. بيقول يكلم شاب من الشباب فسب له بالدين والعياذ بالله. جاي يكلمه يقول له احضر رجوة دينية فسب له بالدين. طب ده يعمل معه ايه ده؟ بيقول شباب
شاربين مخدرات. بيكلم واحد منهم عشان ييجي قال له يا عم ما تخلنيش اطلع الدماغ بتاعتي على الشيخ بتاعكم. قال له يا عم تعال احضر بس وطلع الدماغ بتاعتك زي ما
انت عايز واحد تاني بيقول والعياذ بالله يعني بيصف في مناظر رهيبة ويكلم ده يعني من يعني احيانا لما الحرقة تبقى في قلوبنا بقى يدخل على يعني يعني مدرج او سكشن او حاجة يستأزن من الدكتور ويقول للطلبة على المحاضرة ويخرج تاني بيقول سبحان الله! اللحظة اللي وصل فيها
ذلك الداعية للمكان كان فيه الف طالب وطالبة جوة المدرج. يعني من اتنين لالف بسبب ايه؟ بسبب جولة بسبب نزلة بسبب واحد نزل للناس يستحمل اللي يسمعه اللي بيقول له اللي كان شارب مخدرات وبيقول له انا هاطلع دماغي على الشيخ بتاعكم دخل جوة
بكى بكى ممن الان الله قلوبهم وبكى. العميد قال لهم اي ندوة دين بعد كده هتتعمل هنا هيتلغى كل المحاضرات وكل الطلبة اجباري تحضر الندوة الدينية. ده كل ده بسبب ايه؟ بسبب واحد يا اخوانا واحد يعني نسأل الله سبحانه وتعالى لنا جميعا الصدق والاستعمال. واحد شايل هم
واحد شايل هم ان الناس تسمع عن ربنا. لعل اي ندوة دين في المكان ده بقى الى يوم القيامة هتبقى في ميزان هذا. او هؤلاء الشباب القليل البسيط القضية مش قضية عدد
ده ده النوع التاني من انواع السعي اللي احنا عايزين نتكلم عنه النهاردة اللي الايات بتتكلم عنه اصلا. السعي في نشر الدين. السعي في نشر الهداية السايف نشر النور احنا يا اخوانا ازاي كده! احنا ازاي كده! الواحد لما بيبص للنبي عليه الصلاة والسلام ويشوف حال النبي عليه الصلاة والسلام! النبي ما كانش كده خالص
رسول الله عليه الصلاة والسلام قدوتنا. يا اخوانا اتباع سنة ايه ؟ الواحد بيسمع ناس يقول لك السنة السنة سنة مين يا ابني! هي السنة انك ربيت دقن وقسطت قصرت الجانبية بتاعتك
يا اخوانا ده دي جريمة ان احنا نختزل كلمة السنة منهج حياة رسول الله. خاتم الانبياء عليه الصلاة سلام فيه سنتين تلاتة وننسى المنزومة المهولة اللي النبي عليه الصلاة والسلام عاش عليها
اللي عايز يعيش هو منهج جماعة التبليغ والدعوة. كله قائم على ايه؟ قائم على انك عايز تبقى مع النبي في الجنة لازم تعمل زي اللي عمله النبي عليه الصلاة والسلام
سلام. عايز تبقى مع اصحابها في الجنة لازم تعمل اللي عمله الصحابة. فبيقول لك احنا بنخرج في سبيل الله. مش عشان الناس اساسا تلتزم وتتوب. عشان ييجي فينا اللي جه في الصحابة لما اتحركوا لدين ربنا فينفع ان احنا نبقى معهم في الجنة فكر عالي جدا. فكر عالي عالي فعلا جدا يا اخواننا. قضية
احنا يعني احنا احنا فين من النبي بتاعنا؟ عليه الصلاة والسلام؟ احنا ايه الملامح اللي بينا وبين النبي عليه الصلاة والسلام؟ النبي عليه الصلاة والسلام يا اخوانا كان بيلف جزيرة العرب كلها
فكرة النزول الناس يسافر لاقصى الشمال لبني كلب. احنا بنقرأ في السيرة كده وذهب الى قبيلة بني كلب فقال له مش عارف ايه. وذهب الى بني حنيفة فقالوا له ايه ؟ وذهب الى كندة فقالوا واحنا اصلا ما بنبصش على الخارطة نشوف القبائل دي فين. كأن القبائل دي ايه ؟ عزبة كده جنب مكة والنبي راح
والسلام. ده قبيلة كندة دي في اقصى جنوب الجزيرة. قبيلة بني حنيفة دي في اقصى شرق الجزيرة. قبيلة بني كلب دي في اقصى شمال الجزيرة يعني النبي عليه الصلاة والسلام كان بيلف الواقع كله. كان بيلف في جزيرة العرب كلها من اجل نشر النور ونشر الهداية
وكيفية وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. اللهم صل على عبدك ونبيك ووليك وصفيك ورسولك محمد صلى الله عليه وسلم. اما بعد اخوانا واخواتنا في الله. جهد النبي عليه الصلاة والسلام في نزول
جهد النبي عليه الصلاة والسلام في نشر الهداية. ده عشان نقتدي بالنبي عليه الصلاة والسلام. لما احد الصحابة يقول لك انا عايزك تتخيل النبي نزل الناس قد ايه؟ النبي جاهد من اجل نشر الهداية قد ايه؟ اللي عنده سرطان ده اللي مش هيجي لك غير لما تنزل له ده مش عنده دور برد هينزل يكشف عنده
اللي عنده سرطان ده اللي ما هوش شايف اصلا محتاج حد ينزل ينقذه. النبي اجتهد على هؤلاء قد ايه يقول احد الصحابة ويمكن بعض رواة هزه الاحاديس كان وقتها لسة كافر كان وقتها لسة ما اسلمش. يقول لك رأيت رسول الله صلى الله عليه وسلم وهو يدور
في منى منى دية اللي هي سوق الحج. عشان كده يقول لك ان الدعوة الى الله بدأت في منى اصلا. منى دي كانت بداية الدعوة الى الله. وبداية نشر في الدنيا كلها من الوقت التلات او الاربع تيام. اللي الناس بتروح تقعد فيهم. معزم الناس ما هوش عارف يعمل ايه. المفروض ان الايام دي تبقى ايام شحن ايماني
عشان الناس ترجع في الدنيا كلها لنشر الهداية. بدأ النبي عليه الصلاة والسلام يدور في منى وخلفه رجل وضيء وجه يتقد وجه ووجهه كده محمر ومنور احول يعني كان عينيه محولة اللي هو ابو لهب. وهو يقول هذا كذاب لا تصدقوه
ورسول الله صلى الله عليه وسلم يقول قولوا لا اله الا الله تفلحوا قولوا لا اله الا الله تفلحوا فاسأل الناس من هذا الذي فمحمد فيقولون انه عمه. فيقولون انه ده جهد من جهد النبي ماشي. وسط الناس يقول لهم قولوا لا اله الا الله. تفلحوا. ومرة
ثانيا رواية صحابي يقول رأيت النبي صلى الله عليه وسلم يدور بين اهل منى وهو يقول من يؤويني من يمنعني حتى ابلغك كلام ربي فان قريشا منعتني ان ابلغ كلامه. ربي وعمه خلفه يرضخه بالحجارة. حتى ادنى ساقه
وعرقوبيه وقدميه. ابو لهب ماشي ورا ابو لهب كان عنده خمسة وستين سنة. ولكن كان عنده همة برضه ان هو يمنع سيدنا محمد على الناس. خمسة وستين سنة وهو بيعمل كده
زي بابا الفاتيكان اللي فات اللي كان وصل تسعين سنة ووان كل يوم بيسافر دولة من دول العالم لنشر المذهب الكاثوليكي بتاعه وهو عنده تسعين كان يبقى قاعد مع حد من الوزراء اوروبا وايديه بترتعش وعينيه مقفولة وما هوش عارف ده مين اصلا. بس عشان ينشر الملة بتاعته لاخر يوم عاشور
تنصير شغال بنزام الجولات. التنصير شغال ان هو ينزل ويكلم الناس. ويروح للشباب في اي مكان عشان يلتقط هؤلاء الشباب الى هذه الملة الباطلة والعياذ بالله. فالنبي عليه الصلاة والسلام يعني يقول لك رأيت النبي صلى الله عليه وسلم نزل الى منى فحد
فالناس خيمة خيمة يدور عليها. فمنهم من بصق في وجهه. ومنهم من حثى عليه التراب. ومنهم من سبه سبا شديدا. سبحان سبحان الله! ده النبي عليه الصلاة والسلام. احد الصحابة يقول لك رأيت النبي نزل سوق عكاظ سوق من اسواق العرب. وبرضه ابو لهب وراه. وهو يقول
لا لا تصدقوه. وفي رواية تانية نزل الى سوق ذي المجاز. ايه يا اخوانا ده! ايه يا اخوانا جهد الدعوة ده! ايه جهد الحركة ده ايه جهد نشر الدين ده؟ الهمة دي فين؟ مش انتم اتباع النبي؟ مش يا عم انتم مسمين نفسكم سلفيين عشان ماشيين ورا النبي عليه الصلاة والسلام ماشيين ورا النبي في ايه
بالزبط ايه اللي احنا ماشيين ورا النبي ده احنا لا ليلنا ليل النبي. ولا قيامنا قيام النبي. ولا جهادنا جهاد النبي. ولا دعوتنا دعوة النبي عليه الصلاة والسلام وانا وادين كلام يا اخوانا! هو احنا الكلمنجية! احنا مقضيين الكلام يا جماعة! يا اخوانا فين جهد اهل الحق! فين الساعيين بتوع اهل الحق! اهل الحق لهم ساعيين
اعرفهم بهم. السعي الاولاني جاءك يسعى وهو يخشى السعي من اجل تحصيل نور الايمان في القلب. تلاقيه في الدرس ده وفي الدرس ده. وفي في الدرس بتاع الشيخ ده وفي تحفيز القرآن ده وتلاقيه بيسمع الشريط ده وبيشتري ده. ليه؟ وداخل على موقع النت الاسلامي ده ليه؟ عشان
الايمان ييجي في قلبه والجهد التاني وجاء من اقصى المدينة رجل يسعى السعي من اجل نشر الهداية في العالم ونشر الهداية في اي مكان الانسان يوصل له. دول الجهدين اللي انت تعرف بهم. تعرف بهم المؤمن النبي عليه الصلاة والسلام. كان بيسعى في نشر الهداية مهما كانت الزروف. مشاكل مالية
ومادية. تخيلوا لما السيدة عائشة تقول كان يمر الهلال تلو الهلال. تلو الهلال لا يوقد في بيتنا نار. هو النبي يعني ما كانش عارف يعني يا اخوانا انا عايزكم تتخيلوا يعني ايه بيت؟ لو اي حد منكم متزوج يعني ايه بيت شهرين ما فيش فيه اكل يطبق على نار. اصلا
مين الاخت اللي تستحمل الحياة دي اصلا وتحتسب على الله انها تشارك زوجها في هزا الامر. النمازج دي نمازج اصحاب النبي عليه الصلاة والسلام. النمازج ديت اللي هيقدر يعيدها دول اللي ربنا يمكن على ايديهم باذن الله. عارف والنبي لا يتوقف ابدا. واحد بقى له شهرين في بيته لا يوقد نار ولا يتوقف. مشاكل
صحية لما عليه الصلاة والسلام قبل موته لما قال للسيدة عائشة هذا اوان انقطاع ابهاري. يعني الشريان الاورطى يعني النبي كان حاسس انه تقطع في صدره اللي هو بنسميها الذبحة الصدرية. او اشد كمان من الزبحة الصدرية. يعني ده مرض ممكن بيتسمى اورتيك انيورزم. مرض كده
كأن الاورطى فعلا مرض كده. تقطع في جدران الشريان الاورطى من اشد انواع الالام في الامراض. النبي عليه الصلاة والسلام تلات سنين يعاني من الام قل يا عم زبحة صدرية وخففها ولا يكف عن القيام ولا يكف عن الجهاد ولا يكف عن الدعوة ولا يكف عن التربية ولا يكف عن نشر الدين
عليه الصلاة والسلام. يبتلى ما بيبطلش. اليوم اللي اتطرد فيه من مكة يطلع على الطائف يلف على ستة وعشرين قابلة في الطريق يدعوهم الى الله. عليه الصلاة والسلام الجهد ده والهمة دي والعزيمة الايمانية دي والنور ده فين يا اخوانا؟ انا مش بقول لك اخرج الوقتي كسر الدنيا
دنيا عشان ما ابقاش بحطم في نفسيتك. عشان ما ابقاش قاعد اسخنك. وبعد كده تخرج تلاقي نفسك ما اناش عارف اعمل ايه. طب المفروض ابدأ بايه ولا اعمل ايه؟ يا اخواننا
انا عايز ارجعك تاني للكلمة اللي بدأنا بها. وجاء من اقصى المدينة. جاء. قلت لك ان لو اللي ماشي على سرعة مية وخمسين كيلو. وواحد على الطريق ماشي على سرعة خمسة كيلو
الاتنين هيوصلوا. مش قضيتنا هتوصل امتى ؟ قضيتنا انك توصل. قضيتنا ان الايمان منسوب الايمان يزيد في قلبك. قضيتنا انك توصل لمعاني الايمان قضيتنا انك توصل لاي ثغر من ثغور الدعوة. ومن ثغور الدين. مش القضية انك انت تحطم نفسيتك. طبيعي. انتم عارفين يا اخواني
تسعين في المية من سبب انتكاس الملتزمين الجدد وتسعين في المية من سبب توقف الملتزمين عن مسيرة التربية ايه في كلمة واحدة هي طبعا كله بيرد الى الذنوب بس في كلمة واحدة بقى في الاسباب المادية بتاعتنا الاحباط. الاحباط ان هو
ما هوش متخيل ان هو يا سيدي امشي على سورة خمسة كيلو بس كده تخيلوا لو واحد راكب عربية وهو ماشي على الطريق قام واخد مطب اخ انا خدت مطب قام راكب
العربية وقعد يعيط شهر كامل. عليه العوض. وبعد كده معلش قم اشتغل تاني. معلش وان شاء الله ربنا يفتح عليك. اما اشيله خمسة ستة كيلو وبعد كده اقوم واخد مطب تاني
قام راكن على جنب وقعد له شهرين يعيط. بعد كده بعد الميكروفون واضح ان هو عنده احباط بس الميكروفون عنده حالة من حالات الاحباط. بعد كده تخيلوا لو واحد زي ده كل ما ياخد مطب
يقعد له شهر يعيط. ده ممكن يوصل ده ممكن يكمل اهو اللي كل ما يقع له وقعة ولا يروح عليه يومين ولا يوقع له في معصية من الزنوب يقوم داخل له في شهر احباط ده عمره ما هيوصل لحد
عمره ما هيوصل لحاجة في علاقته بربنا. عشان كده يا اخواني انا لما باقول الكلام ده الكلام ده المفروض يشحنك انك عايز توصل بس انت لازم تبقى عاقل مرحلة الجريد اللي انا كلمتكم عنها من ييجي شهر ولا شهر ونص ولا حاجة. اللي هو ان الطريق الى الله عامل زي النخلة. عشان كده ربنا شبه المؤمن بالنخلة كشجرة طيبة
هبة اصلها ثابت وفروعها في السماء. النخلة في اولها في جريد. الجريد ده لازم يشوك ايدك يشوك رجلك. يعطلك شوية. وبعد كده تنطلق توصل للثمرة بقى الرطب الجني. الرطب الجميلة اللي في اخر الشجرة. هو ده طريق الدين. لازم تصبر الاول على مرحلة فيها شوية جريد. هتقع وهو يروح
عليك صلاة اوعى تقع في معصية اوعى تقع في ذنب وهييجي عليك يومين تحس انك انت مش ملتزم انا ايه اللي انا فيه ده! وهيعدي عليك فتور ولكن انت مواصل. لما
بتقع بتقوم وبتكمل شهور قليلة واقل من شهور. هتلاقي نفسك في حالة تانية خالص خالص. ليه؟ لانك لانك مواصل عشان كده باقول لكم يا اخواني انا نفسي كل راجل مننا كل واحد مننا يبقى رجل يسعى. ده في ثغر من ثغور الدعوة. لان الدعوة مش كلها ثغر واحد. الدعوة مش كلها نزول للناس وكلام
شباب الدعوة فيها صغور كتير جدا. الدعوة فيها صغور لا تحصى. لا ده ممكن واحد يلاقي درس حلو كده اثر في الناس يقوم جاي ترجموا الانجليزي ولا الفرنساوي يقراه مليون واحد وهو انا فاكر اخ كان اتصل بي بيقول لي مش عارف حلق من حلقات دروس لماذا محمد بيقول لي
الكتاب الفرنساوي خمسة وعشرين الف واحد سمعوها او قرأوها يعني في الترجمة بتاعته. قلت سبحان الله! ده واحد عمل حاجة خدت منه مسلا يومين تلاتة خمسة عشرين الف واحد وصل لهم جزء من نور الهداية بسبب فعله. الصغور كتير يا اخوانا. انما المهم ان ربنا يستعملك. المهم انك تبقى راجل يسعى
رجل يسعى في ثغر من ثغور الدين وجاء من اقصى المدينة رجل يسعى قال يا قوم قال مفرد يا قوم البلد كلها واحد واقف قدام الدنيا كلها. واحد مستعد ينزل النار عشان ربنا. واحد مستعد يواجه الواقع بكل ما فيه عشان ربنا. واحد مستعد يعيش
قصة الحق مع الباطل عشان ربنا انتم متخيلين لما سيدنا ابراهيم جه لقى على الارض ما فيش ولا موحد واحد! انتم عارفين ابراهيم مية وعشرين سنة بيلف الكرة الارضية عشان ينشر التوحيد مرة تانية. انتم متخيلين يعني ايه انسان شغال ليل نهار مية وعشرين سنة عشان
وحيد يرجع تاني قبل ما يموت. انتم عارفين يعني ايه سيدنا نوح يرجع تسعمية وخمسين سنة غير اللي بعد الطوفان ليلا ونهارا لما مر عليه ملأ من قومه سخروا منه عشان الحق يرجع على الارض تاني. الدين ده يا اخوانا جيب الدماء. الدين ده جيب العرق وبالدماء
وبالتضحيات وبتقديم الاعمار والانفس والاموال. ومش هيستمر غير كده. مين فينا اللي يوهب نفسه لنصرة دين ربنا؟ ولنشر دين ربنا قال يا قوم اتبعوا المرسلين. اتبعوا من لا يسألكم اجرا. عايزين ربنا وبس. وهم مهتدون بيطبقوا الكلام اللي بيقولوه
كل ما يدعو اليه ومالي لا اعبد الذي فطرني واليه ترجعون. بيكلمهم عن ربنا وبيكلمهم عن الدار الاخرة. وهو ما هوش عارف ان لسة له دقيقتين بالظبط ويغادر هذه الدنيا. واحد بيتكلم والسيوف مشرعة امامه. واحد بيتكلم قاتل مؤمن قال ياسين
لو كان مات قبل الموقف ده بساعتين. لو كان مات في الصومعة ما كانش خلة ذكره. كده. ليه؟ لانه ما كانش بقى رجل يسعى. ما كانش نزل وخاض المعركة الباطل لو انت مت وانت ما انتاش شغال لدين ربنا دي مصيبة. لو انت مت وما انتاش على ثغر من صغور الدين دي مصيبة. لو انت مت ولا ينطبق عليك
قول رسول الله صلى الله عليه وسلم ويموت احدهم وحاجته في صدره لا يستطيع لها قضاء. لانه واقف على ثغر من ثغور الدين كان عنده بعض الحاجات الدنيوية ما هواش قادر يسعى اليها من انشغاله بدين ربنا. يا اخوانا عايزين نموت الموتة دي. كان عبدالله بن عمرو بن العاص عند رسول الله صلى الله عليه
وسلم قبل ان تشرق الشمس كان معهم ابو بكر الصديق. فلما طلعت الشمس الحديس صحيح قال رسول الله صلى الله عليه وسلم يأتي اقوام يوم القيامة نورهم كنور الشمس. ناس طالعة كده شموس طالعة من تحت التراب. شموس كده يوم القيامة. فسيدنا ابو بكر قال نحن هم
يا رسول الله دول هم الصحابة يا رسول الله؟ قال لا ولكم خير كثير. ولكنهم الفقراء المهاجرون الذين اللي هاجروا عشان ربنا في الارض بقى الذين الذين يحشرون من اقطار الارض الذين يحشرون من اقطار الارض اللي عاشوا حياتهم ينشروا دين ربنا
في كل مكان زي ما الصحابة قبر ابو ايوب الانصاري على حدود تركيا. في محاولة لنشر دين ربنا. قبر عبادة من الصامت عند فلسطين. قبر كل صحابي من الصحابة في بلد من البلاد ليه ما كانوا يقعدوا عند المسجد اللي الصلاة فيه بميت الف صلاة عارفين ان سواب الحركة لنشر دين ربنا اعلى من سواب الميت الف صلاة
عارفين ان سواب انك تتحرك لنصرة الدين اعلى من سواب الميت الف صلاة عند ربنا سبحانه وتعالى. فكل واحد منهم حشر من مكان من الاماكن المختلفة من على وجه الارض. اخواني في الله الدين ده قام كده. والدين ده مش هيفضل غير كده. والدين ده مش هينتصر غير كده. ومن
ايام ادم الى ان تقوم الساعة ما فيش خط سير لنصرة الحق غير كده. يا اخوانا صدقوني لما النمازج دي تبقى موجودة الدين ده هينتصر. لما يوجد لهذا الدين ناس تضحي التضحيات. زي تضحية مؤمن ال ياسين وزي تضحية الصحابة. الدين ده يقوم وينتصر. وهم دول الناس اللي ربنا هيمكن على ايديها
عايزين ننطلق الى الله. عايزين نبقى رجال نسعى من اجل تحصيل الايمان. درس الشيخ محمد حسان ما تفتقدش فيه. درس الشيخ مصطفى العدوي ما يعديش عليك. الدروس الايمانية دي ما تروحش عليك. لانك رجل يسعى من اجل ان النور ييجي في قلبك. ما تعرفش الايمان هينتقد في قلبك وهينور في اي لحظة. جلسة الضحى في المسجد
بتاعك او من المغرب للعشاء في مسجد. او قيام الليل بعد ما تروح الوقت تصلي فور العشاء. عشان تبقى ضمنت من اول الليل انك من اهل القيام انك انت الجلسات ديت بتاعة طلاب النور. انك انت تسمع دروس. كل اسبوع ما يعديش عليك من غير ما تسمع لك درس او درسين من الدروس التربوية
الشيخ محمد يعقوب له المدرسة الربانية حاجة كنوز. جمع تراث حياته في منهج مرتب على الموقع بتاعه على النت. في خلال سنة واحدة لو انت سمعت لك كل يوم درس نص ساعة هتيجي في اخر سنة هتبقى خلصت منهج. ايه اللي مانعكم يا اخوانا؟ ايه اللي مانعكم؟ ابدأ كده اجتهد على قلبك. اجتهد
على ايمانياتك شهر اتنين ولو وقعت قم ولو راح عليك قيام الليل ما تحبطش. ولو نمت الوقت صحيت لقيت بعد بكرة راح عليك ميت حاجة ما تزعلش هو ده الطريق. قم فورا وكمل. لو وقعت ميت مرة قم. عندك سنة كاملة يا عم قم واقع زي ما انت عايز سنتين يا عم
قم واقع بس في النهاية هتوصل بازن الله. في النهاية هتعدي مرحلة الجريد وهتوصل للرتب الجنية باذن الله سبحانه وتعالى. ربنا يسددكم يا رب يا اخواني وربنا يستعملنا جميعا لنصرة دينه في الارض. اللهم استعملنا ولا تستبدلنا. اللهم استعملنا لنصرة دينك في الارض. اللهم استعملنا لنصرة
دينك في الارض يا رب العالمين. اللهم استخدمنا في اي ثغر شئت. على اي وجه شئت. اللهم شرفنا بالاستعمال لنصرة دينك. اللهم شرف بقيام الليل بين يديك. اللهم املأ قلوبنا بما ملأت به قلوب الصالحين. اللهم اعمر قلوبنا بما عمرت به قلوب الصديقين. اللهم احينا مؤمنين
وتوفنا مسلمين واحشرنا في زمرة الشهداء والنبيين يا رب العالمين. اللهم انصر دينك واعز اوليائك اللهم اذن لدينك ان يسود واذن لشرعك ان ينتصر. واذن لكتابك ان يحكم. اللهم يا ربنا اخرج منا دعاة وداعيات. وعباد
عابدات وعلماء وعالمات ومجاهدين ومجاهدات. اللهم اخترنا اللهم اصطنعنا لنفسك. اللهم اصنعنا على اللهم اعمر اوقاتنا بطاعتك. رب اجعلنا لك صوامين. لك قوامين. لك ذكارين. لك شكارين. انك ولي ذلك
القادر عليه سبحانك اللهم وبحمدك اشهد ان لا اله الا انت استغفرك واتوب اليك